شه‌فه‌ق نيوز/ سه‌باح خالد ئه‌لحه‌مه‌د ئه‌لسه‌باح جه‌خت له‌وه‌ كرد وڵاته‌گه‌ى هويچ وه‌ختيگ كه‌مته‌رخه‌مى له‌ هه‌وڵه‌يلى ناكا له‌ پشتيگيرى هه‌وڵه‌يل و ئوميده‌واره‌ چاره‌نويس بيسه‌روشوونه‌يلى له‌ هاووڵاتيه‌يل كوه‌يتيى بزانێد.
ئه‌لسه‌باح له‌وه‌خت پيشوازيكردنى له‌ نوێه‌ره‌يل ئه‌و ده‌وڵه‌ته‌يله‌ ك ئه‌ندامن له‌ ئه‌نجومه‌ن ئاسايش ناوده‌وڵه‌تى، ريز وحورمه‌ت خوه‌ى ده‌رخست ئه‌را هه‌وڵه‌يل ليژنه‌ى خاچ قرمز، ئه‌ويش له‌ هه‌وڵداينى ئه‌را ته‌واوكردن وه‌رپرسياريه‌تيه‌يلێ ئه‌را به‌سانن دوسيه‌ى ئى مه‌سه‌له‌.
جى باسه‌، ئه‌لسه‌باح هه‌ميش وت: نێرده‌ى نه‌ته‌وه‌يل يه‌كگرتگ له‌ عراق(يۆنامى)هه‌وڵ فريه‌يگ ئه‌ياد ئه‌را ده‌سميه‌ت حكومه‌ت و ملله‌ت عراق له‌ى قۆناغ گرنگه‌، هه‌ر له‌ ئاماده‌كردن كه‌ش گونجياى ئه‌را جيوه‌جيكردن ئارامى و سه‌قامگيرى له‌تى تا ره‌سێده‌ جواودانه‌وه‌ى هه‌وه‌جه‌يل ئنسانى و بنه‌ڕه‌تى ملله‌ت عراقى.
